CELEX: 32012D0628(01)
Language: et
Date: 2012-06-26 00:00:00
Title: Komisjoni otsus, 26. juuni 2012 , millega asutatakse käibemaksu eksperdirühm

28.6.2012   
            
            
               ET
            
            
               Euroopa Liidu Teataja
            
            
               C 188/2
            
         KOMISJONI OTSUS,
   26. juuni 2012,
   millega asutatakse käibemaksu eksperdirühm
   2012/C 188/02
   EUROOPA KOMISJON,
   võttes arvesse Euroopa Liidu toimimise lepingut,
   ning arvestades järgmist:
   
               (1)
            
            
               Aluslepingu artiklis 113 antakse institutsioonidele ülesanne ühtlustada õigusaktid, milles käsitletakse kumuleeruvaid käibemakse, nagu käibemaks (VAT), et tagada siseturu nõuetekohane toimimine.
            
         
               (2)
            
            
               Komisjoni teatises käibemaksu tuleviku kohta „Lihtsama, kindlama ja tõhusama käibemaksusüsteemi suunas” (1) on esitatud ELi käibemaksusüsteemi laiaulatusliku reformi tegevuskava. Kõnealuses teatises loetletud meetmete rakendamiseks võib komisjonil tekkida vajadus kasutada nõuandeorganisse kuuluvate käibemaksu asjatundjate teadmisi.
            
         
               (3)
            
            
               Nagu teatises tõdetakse ning vastavalt aruka reguleerimise põhimõtetele, (2) pöörab komisjon uue käibemaksupoliitika arendamisel ja rakendamisel suurt tähelepanu sidusrühmade seisukohtadele ja eriteadmistele. Seega on vaja moodustada käibemaksu valdkonna eksperdirühm ning määrata selle ülesanded ja struktuur.
            
         
               (4)
            
            
               Eksperdirühm peaks koosnema üksikisikutest, kes on pädevad käibemaksu valdkonnas, ja organisatsioonidest, kes esindavad eelkõige ettevõtjaid, tarbijaid või maksuspetsialiste, et toetada käibemaksupoliitika arendamist ja rakendamist.
            
         
               (5)
            
            
               Eksperdirühm peaks andma komisjonile nõu ja teavet käibemaksupoliitika ettevalmistamise ja rakendamise kohta. Kõik eksperdirühma liikmed peaksid osalema väga aktiivselt ja tõhusalt koosolekutel, nende ettevalmistamisel ja vajaduse korral järelmeetmete võtmisel.
            
         
               (6)
            
            
               Rühma liikmete jaoks tuleks kehtestada teabe avaldamise eeskirjad.
            
         
               (7)
            
            
               Isikuandmeid tuleks töödelda vastavalt Euroopa Parlamendi ja nõukogu 18. detsembri 2000. aasta määrusele (EÜ) nr 45/2001 üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta (3).
            
         ON TEINUD KÄESOLEVA OTSUSE:
   Artikkel 1
   Sisu
   Moodustatakse käibemaksu eksperdirühm (edaspidi „rühm”).
   Artikkel 2
   Ülesanded
   Rühma ülesanded on järgmised:
   
               a)
            
            
               nõustada komisjoni õigusaktide ja muude poliitikaalgatuste ettevalmistamisel käibemaksu valdkonnas;
            
         
               b)
            
            
               esitada teavet õigusaktide ja muude poliitikaalgatuste praktilise rakendamise kohta käibemaksu valdkonnas.
            
         Artikkel 3
   Konsulteerimine
   Komisjon võib konsulteerida rühmaga igas küsimuses, mis on seotud ELi õigusaktide ja ELi tasandi muude poliitikaalgatuste ettevalmistamise ja rakendamisega käibemaksu valdkonnas.
   Artikkel 4
   Koosseis ja liikmete nimetamine
   1.   Rühm koosneb kuni 40 liikmest.
   2.   Liikmeteks on organisatsioonid ja isikuliselt ametisse nimetatud üksikisikud, kes on pädevad artiklis 2 nimetatud valdkondades.
   3.   Maksunduse ja tolliliidu peadirektor nimetab liikmed kandideerimiskutsele vastanud organisatsioonide ja üksikisikute hulgast.
   4.   Organisatsioonid nimetavad oma esindajad ja asendusliikmed juhuks, kui esindaja puudub või ei saa eksperdirühma töös osaleda. Maksunduse ja tolliliidu peadirektor võib keelduda ametisse nimetamast organisatsiooni pakutud esindaja või asendusliikme põhjusel, et esindaja või asendusliige ei vasta kandideerimiskutses nõutule. Sellisel juhul palutakse asjaomasel organisatsioonil nimetada teine esindaja või asendusliige.
   5.   Igale isikuliselt ametisse nimetatud üksikisikule võib ette näha asendusliikme. Asendusliige nimetatakse ametisse liikmega samadel tingimustel ning asendusliige asendab automaatselt liiget, kes puudub või ei saa eksperdirühma töös osaleda.
   6.   Liikmed nimetatakse ametisse kaheks aastaks. Nad jäävad ametisse kuni oma ametiaja lõpuni. Neid võib ametisse tagasi nimetada, kui nad vastavad uuele kandideerimiskutsele.
   7.   Kandidaadid, kes loeti eksperdirühma kuulumiseks sobivaks, kuid keda liikmeks ei nimetatud, võidakse kanda reservnimekirja, mida säilitatakse kaks aastat ja mida komisjon kasutab asendusliikmete ametisse nimetamiseks.
   8.   Isikuliselt ametisse nimetatud liikmed tegutsevad sõltumatult ja avalikes huvides.
   9.   Kõik rühma liikmed ja nende esindajad peavad osalema väga aktiivselt ja tõhusalt koosolekutel, nende ettevalmistamisel ja vajaduse korral järelmeetmete võtmisel.
   10.   Tagasiastuvaid liikmeid või neid, kes ei vasta käesoleva artikli lõigetes 2, 8 ja 9 või aluslepingu artiklis 339 sätestatud tingimustele, võib nende ülejäänud ametiajaks asendada komisjoni nimetatud liikmega. Komisjon kasutab asendusliikmete nimetamiseks reservnimekirja.
   Maksunduse ja tolliliidu peadirektor võib paluda organisatsioonil nimetada mõne teise esindaja või asendusliikme, kui ta leiab, et esindaja või asendusliige ei vasta käesoleva artikli lõikes 9 sätestatud tingimustele.
   11.   Organisatsioonide ning isikliku võimekuse alusel ametisse nimetatud üksikisikute nimed avaldatakse komisjoni eksperdirühmade ja sarnaste üksuste registris ning maksunduse ja tolliliidu peadirektoraadi veebisaidil.
   12.   Isikuandmeid kogutakse, töödeldakse ja need avaldatakse vastavalt määrusele (EÜ) nr 45/2001.
   Artikkel 5
   Tegevus
   1.   Rühma eesistuja on komisjoni esindaja.
   2.   Kokkuleppel komisjoni talitustega võib rühm luua allrühmi, kes tegelevad konkreetsete küsimustega rühmaga kooskõlastatud volituste alusel. Allrühmad saadetakse kohe pärast ülesande täitmist laiali.
   3.   Komisjoni esindaja võib eksperte kutsuda väljastpoolt osalema rühma või allrühma töös konkreetsete ülesannete täitmiseks juhul, kui neil on rühmale vajalikke eriteadmisi. Lisaks võib komisjoni esindaja anda vaatleja staatuse eksperdirühmade horisontaalsete eeskirjade eeskirja 8 lõikes 3 määratletud üksikisikule või organisatsioonile.
   4.   Rühma liikmed ja nende esindajad ning ka kutsutud eksperdid ja vaatlejad järgivad aluslepingus ja selle rakenduseeskirjades sätestatud ametisaladuse hoidmise kohustust, samuti komisjoni otsuse 2001/844/EÜ, ESTÜ, Euratom lisas sätestatud komisjoni turvaeeskirju seoses ELi salastatud teabe kaitsmisega (4). Juhul kui nad kõnealuseid kohustusi ei täida, võib komisjon võtta asjakohaseid meetmeid.
   5.   Üldjuhul peetakse eksperdirühma ja allrühmade koosolekuid komisjoni tööruumides vastavalt komisjoni kehtestatud korrale ja ajakavale. Komisjon tagab sekretariaaditeenuste osutamise. Komisjoni ametnikud, kes tunnevad tegevuse vastu huvi, võivad osaleda eksperdirühma või selle allrühmade koosolekutel.
   6.   Rühm võtab eksperdirühmade standardtöökorra alusel vastu oma töökorra.
   7.   Komisjon avaldab rühma tegevuse kohta asjakohast teavet kas registri kaudu või registrist asjakohasele veebisaidile viitava lingi kaudu.
   Artikkel 6
   Kohtumiste kulud
   1.   Rühma tegevuses osalejatele ei maksta osutatud teenuste eest tasu.
   2.   Komisjon hüvitab sõidu- ja elamiskulud, mis osalejatel rühma tegevuses osalemiseks kanda tuleb, komisjonis kehtiva korra kohaselt.
   3.   Kulud hüvitatakse nende summade piires, mis on iga-aastase vahendite eraldamise korra kohaselt selleks otstarbeks eraldatud.
   
      Brüssel, 26. juuni 2012
      
         
            Komisjoni nimel
         
         
            komisjoni liige
         
         Algirdas ŠEMETA
      
   
   
      (1)  KOM(2011) 851, 6.12.2011.
   
      (2)  KOM(2010) 543, 8.10.2010.
   
      (3)  EÜT L 8, 12.1.2001, lk 1.
   
      (4)  Komisjoni otsus, 29. november 2001, millega muudetakse komisjoni kodukorda (EÜT L 317, 3.12.2001, lk 1).